Odd Wentzel-Larsen

Odd Wentzel-Larsen 
(født 23. september 1919,
død 26. juli 1988)
var en norsk musiker (fiolin og trompet), opprinnelig fra Raufoss. Han var ansatt som 2. fiolinist i Oslo Filharmoniske Orkester fra 1950 til 1960 og deretter som 1. fiolinist i Kringkastingsorkestret til oppnådd pensjonsalder i 1984. I ett år virket han som konsertmester i Den norske Operas orkester.

Han var i årene fra 1944 til 1960 gift med sangerinnen Åse Wentzel som han møtte under engasjement i Trondheim, der han
ledet orkesteret ved byens Theatercafé samt swingbandet Sunda Wentzel Swing Band.Åse Wentzel  biografi fra Norsk Musikkinformasjon  Paret flyttet til Oslo der
han i 1951 tok konservatoriets kapellmester-eksamen.  I Oslo ble han tidlig
engasjert av Einar Rose til Karl Westbys orkester i Rosekjelleren.Mangfoldig retningsflukt av Bjørn Stendahl i Ny Tid  (21.3.03)  Han spilte på utgivelser fra 1940, og medvirket i band ledet av Willy Andresen. Odd Wentzel-Larsen var en velskolert fiolinist med fin musikalsk smak og streng selvkritikk. Han hadde blikk for bildekunst og ervervet en betydelig samling malerier og grafikk.
Han var far til jazzmusiker Magni Wentzel
og onkel til bluesmusiker Geir Wentzel.

 Referanser 

Kategori:Norske jazzfiolinister
Kategori:Norske fiolinister
Kategori:Personer fra Vestre Toten kommune
Kategori:Fødsler i 1919
Kategori:Dødsfall i 1988